
Uznesenie

Výboru Národnej rady Slovenskej republiky
pre sociálne veci
z 21. decembra 2011


Výbor Národnej rady Slovenskej republiky pre sociálne veci prerokoval Zákon z 1. decembra 2011, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 606)


A. nesúhlasí

     s navrhovanými zmenami prezidenta Slovenskej republiky uvedenými v rozhodnutí prezidenta Slovenskej republiky z 19. decembra 2011 číslo 2945-2011-BA pod bodom III:


1. V čl. I tridsiatom šiestom bode v nadpise sa slová „od 1. januára 2012“ nahrádzajú slovami „od 1. marca 2012“.

2. V čl. I tridsiatom šiestom bode v § 110a ods. l prvej vete sa slová „do 31. decembra 2011“ nahrádzajú slovami „do 29. februára 2012“.

3. V čl. I tridsiatom šiestom bode v §110a ods. 1 druhá veta znie: 
„U fyzických osôb, ktorým sa začala sociálna služba poskytovať najneskôr do 29. februára 2012, sa na účely platenia úhrady za poskytovanú sociálnu službu pri posudzovaní príjmu a majetku postupuje podľa zákona účinného od 1. marca 2012, ak po 29. februári 2011 došlo k zmene rozhodujúcich skutočností, ktoré majú vplyv na určenie výšky úhrady za poskytovanú sociálnu službu, okrem posudzovania majetku podľa § 72 ods. 14, 16 až 18; pri týchto fyzických osobách sa na účely platenia úhrady za poskytovanú sociálnu službu nebude postupovať podľa § 73 ods. 18 a 19 zákona účinného od 1. marca 2012.“.


4. V čl. I tridsiatom šiestom bode v § 110a ods. 2 a 3 sa slová „od 1. januára 2012“ nahrádzajú slovami „od 1. marca 2012“ .


5. V čl. I tridsiatom šiestom bode v § 110b sa slová „k 31. decembru 2011“ nahrádzajú slovami „k 29. februáru 2012“ a slová „od 1. januára 2012“ sa nahrádzajú slovami „od 1. marca 2012“.


6. V čl. I tridsiatom šiestom bode v § 110c ods. 1 sa slová „do 31. decembra 2011“ nahrádzajú slovami „do 29. februára 2012“, slová „po 1. januári 2012“ sa nahrádzajú slovami „po 1. marci 2012“ a slová „od 1. januára 2012“ sa nahrádzajú slovami „od 1. marca 2012“.


7. V čl. I tridsiatom šiestom bode v § 110c ods. 2 sa slová „do 31. decembra 2011“ nahrádzajú slovami „do 29. februára 2012“, slová „po 31. decembri 2011“ sa nahrádzajú slovami „po 29. februári 2012“, slová „k 31. decembru 2011“ sa nahrádzajú slovami „k 29. februáru 2012“ a slová „od 1. januára 2012“ sa nahrádzajú slovami „od 1. marca 2012“.


8. V čl. I  tridsiatom šiestom bode v § 110c ods. 3 sa slová „do 31. januára 2012“ nahrádzajú slovami „do 31. marca 2012“.


9. V čl. I tridsiatom šiestom bode v § 110d sa slová „od 1. januára 2012“ nahrádzajú slovami „od 1. marca 2012“. 


10.  Čl. II znie:
„Čl. II
	 Tento zákon nadobúda účinnosť 1. marca 2012.“. 




B. odporúča
     Národnej rade Slovenskej republiky 


[bookmark: _GoBack]      Zákon z 1. decembra 2011, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov, vrátený prezidentom Slovenskej republiky na opätovné  prerokovanie Národnou radou Slovenskej republiky (tlač 606) pri opätovnom prerokúvaní schváliť v pôvodnou znení s tým, že hlasovanie o vrátenom zákone Národná rada Slovenskej republiky vykoná na nasledujúcej schôdzi v januári 2012;


C. žiada
podľa § 128 ods. 2 zákona č. 350/1996 Z. z. o rokovacom poriadku Národnej rady Slovenskej republiky 

Jozefa Mihála, podpredsedu vlády a ministra práce, sociálnych vecí a rodiny Slovenskej republiky

      o stanovisko k pripomienkam prezidenta republiky k vrátenému zákonu vrátane analýzy jeho dopadov na zriaďovateľov poskytujúcich sociálne služby a ich klientov;


D. ukladá
	     predsedovi výboru,

     aby výsledky rokovania výboru spolu s výsledkami rokovania Ústavnoprávnemu výboru Národne rady Slovenskej republiky, ktorý tento vrátený zákona prerokoval, spracoval do písomnej spoločnej správy výborov Národnej rady Slovenskej republiky a predložil ju na schválenie gestorskému výboru.









Július  Brocka
predseda výboru
overovatelia výboru:
Zoltán Horváth
Ľubica Rošková





